༄༅། ། གཉན་རྒོད་སྔོ་ལ་གཡུ་རྩེའི་སྲོག་དབང་བྱ་ཚུལ་བཀའ་རྒྱ་མའོ། །
༄༅། ། བདུད་སྡེ་ཟིལ་གནོན་བླ་མ་ལྷར། ། བཏུད་ནས་བཀའ་ཉན་གཉན་རྒོད་
ཆེའི། ། བཀའ་གཏད་བྱ་ཚུལ་བྲི་བ་ལ། ། ལྷ་དང་སྲུང་མས་གནང་བ་སྩོལ། །འདིར་མཐུ་
ལྡན་དྲེགས་པའི་རྒྱལ་པོ་གཉན་རྒོད་སྔོ་ལ་གཡུ་རྩེའི་སྲོག་དབང་བྱ་བའི་ཚུལ་ལ། རྟེན་གཏོར་རི་རབ་མཁར་
ཐབས་ནག་པོའི་སྟེང་དུ་དམར་གཏོར་ཟུར་གསུམ་ཉི་ཟླ་ནོར་བུ་མེ་རིས་སྤྲས་པ། བང་རིམ་སྟེང་མ་ལ་གཡས་སུ་
སྲས་གཏོར་བདུད་བཤོས་ནག་པོ་གྲུ་གསུམ། གཡོན་དུ་ཡུམ་གཏོར་འབྲང་རྒྱས་དཀར་པོ། མདུན་དུ་གཟའ་གཏོར་
དམར་པོ་གྲུ་གསུམ་གཡོན་དཀྱུས། བང་རིམ་གཉིས་པར་བཤོས་བུ་དམར་པོ་བརྒྱད། གསུམ་པ་ལ་དམར་གཏོར་
གྲུ་གསུམ་བརྒྱད། མཐར་མཐེབ་ཀྱུ་རིལ་བུ་བཅད་གམ་མང་བོས་བསྐོར་བ། གཅན་གཟན་གྱི་པགས་པའི་སྟེང་
དུ་འབྲུ་དཀར་གྱི་གཡུང་དྲུང་གི་ཁར་མཉྫིའི་སྟེང་དུ་བཀོད་ལ་མདའདར་ནག་པོ་བཙུགས། མདུན་དུ་འབུལ་
གཏོར་དཀར་དམར་གཉིས་བཅད་གམ་གྱིས་བསྐོར་བ། དཀར་དམར་གྱི་ཟས་ཕུད་གསེར་སྐྱེམས་སྨན་ཪག ཉེར་
སྤྱོད་བཅས་དང་། ཡི་དམ་གང་བྱེད་ཀྱི་མཆོད་གཏོར་ཡང་བཤམས། འོག་ཏུ་དགོས་པའི་མཁོ་བའི་ཡོ་བྱད་རྣམས་
ཀྱང་ཚང་བར་བྱས་ཏེ། སློབ་དཔོན་གྱིས་འཇིགས་བྱེད་རྟ་མགྲིན། ཕྱག་རྡོར་སོགས་ཡི་དམ་ཁྲོ་བོ་གང་ཡང་རུང་
བའི་བདག་བསྐྱེད་རྒྱས་བསྡུས་ཅི་རིགས་བྱས་ལ། ཨ་མྲྀ་ཏས་བསང་ཆུ་བསྒྲུབས། མཆོད་རྫས་བྱིན་གྱིས་བརླབས་
ཏེ༑ གཏོར་ཆོག་ལྟར་རྟེན་གཏོར་ལྷར་བསྐྱེད་ཅིང་། སྤྱན་འདྲེན་འགུགས་གཞུག མཆོད་བསྟོད། བསྐང་བཤགས་
སོགས་རྒྱས་བསྡུས་སྐབས་དང་སྦྱར། དམ་ཚིག་གཙང་མའི་སློབ་མ་རྣམས་གྲལ་དུ་འཁོད་པ་ལ་མེ་ཏོག་བཀྱེ་བསྡུ་
བྱས་ལ། མཎྜལ་ཕུལ་ཏེ། ཧོཿ བླ་མ་དཔལ་ཆེན་རྡོ་རྗེ་འཛིན། ། དེང་འདིར་གསན་ཅིང་དགོངས་
སུ་གསོལ། ། སངས་རྒྱས་བསྟན་པ་བསྲུང་བ་དང་། ། གདུག་པའི་དགྲ་བགེགས་ཚར་གཅོད་
ཕྱིར། གཉན་རྒོད་དྲེགས་པའི་རྒྱལ་པོ་ཡི། ། སྲོག་དབང་ཟབ་མོ་སྩོལ་དུ་གསོལ། ། ལན་
གསུམ་གྱིས་གསོལ་བ་བཏབ། བླ་མ་ཡི་དམ་དུ་གསལ་བ་དང་། མདུན་བསྐྱེད་ཀྱི་ལྷ་ཚོགས་
350

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼སྤྲི༽
ཀྱི་སྟེང་གི་ནམ་མཁར་རྩ་གསུམ་རྒྱལ་བ་ཞི་ཁྲོའི་ལྷ་ཚོགས་སྤྲིན་འཐིབ་པ་ལྟར་བཞུགས་
པར་མོས་སུ་བཅུག་ལ། སྐྱབས་སེམས་དང་། བྱང་སྡོམ་འབོགས། སློབ་མ་བསངས་སྦྱངས་ཏེ། ཡི་དམ་གང་
ཡིན་དུ་བསྐྱེད་ལ་གནས་གསུམ་བྱིན་གྱིས་རློབས། བླ་མའི་ཐུགས་ཀའི་འོད་ཟེར་གྱིས་ཡེ་
ཤེས་པའི་ལྷ་ཚོགས་དཔག་ཏུ་མེད་པ་སྤྱན་དྲངས་ཏེ་ཆར་བཞིན་དུ་དབབ་ནས་ཐིམ་པར་
མོས་སུ་བཅུག་ལ། སྔགས་ཀྱི་མཐར་ཨ་བེ་ཤ་ཡ་ཨ་ཨ། ཛཿཧཱུཾ་བཾ་ཧོཿ ལན་མང་དུ་བརྗོད་ཅིང་
སྤོས་རོལ་བྱ། མདུན་གྱི་རྟེན་གཏོར་ལྷར་གསལ་བ་གཏོར་ཆོག་ལྟར་བརྡ་སྤྲད། སློབ་དཔོན་
གྱི་ཐུགས་ག་ནས་འོད་ཟེར་དམར་པོ་ལྕགས་ཀྱུ་ལྟ་བུ་འཕྲོས་པས། མདུན་གྱི་གཉན་རྒོད་
ཡབ་ཡུམ་སྲས་དང་བཅས་པའི་ཐུགས་ཀར་ཕོག་པས། རང་དབང་མེད་པར་ཐུགས་བརྒྱུད་
བསྐུལ་ཏེ། ཁྱེད་རང་རྣམས་ལ་བྲན་དུ་གཏད་པས། དགྱེས་ཤིང་གུས་པ་ཆེན་པོའི་དབང་དུ་
འདུས་པའི་མོས་པ་མཛོད། ཅེས་བརྗོད་ལ་རྟེན་གཏོར་ལག་ཏུ་གཏད། ཀྱཻ་མདོ་སྨད་ཤར་ཕྱོགས་ཕ་ཀི་
ན། རྒྱ་དང་བོད་ཀྱི་ས་མཚམས་སུ། ། ལྷུན་སྟུག་བྲག་རི་གནམ་དུ་གཟེངས། ། ཡིད་བཞིན་
རིན་ཆེན་གཏེར་གྱི་མཛོད། ། ཕོ་བྲང་གཞལ་ཡས་དམ་པ་ནས། ། རིག་འཛིན་པདྨའི་བཀའ་
ཉན་པ། ། ཆོས་འཁོར་སྐྱོང་བའི་སྲུང་མ་ཆེ། ། སྡིག་ཅན་བསྟན་དགྲ་སྒྲོལ་བའི་གཤེད། །
སྔོ་ལ་གཡུ་རྩེ་དྲེགས་པའི་རྒྱལ། ། ཡུམ་སྲས་བློན་པོ་འཁོར་དང་བཅས། ། དམ་ལྡན་སློབ་
བུ་འདི་ཉིད་ལ། ། དེ་རིང་འབངས་སུ་གཏད་པར་བྱ། ། ལུས་དང་གྲིབ་མ་ལྟར་འགྲོགས་ལ།
འཕྲིན་ལས་རྣམ་བཞི་བྲན་ལྟར་སྒྲུབས། ། མ་ཧཱ་དེ་བཱ་མི་ཉི་རཱ་ཛཱ་ཀཱ་ཡ་ཨབྷི་ཥིཉྩ་ༀ། ཞེས་
བརྗོད་དེ། སྐུའི་རྗེས་གནང་ངོ་། ། སླར་ཡང་བླ་མའི་ཐུགས་ཀའི་འོད་ཟེར་གྱིས་བསྐུལ་བས།
མདུན་གྱི་ལྷ་ཆེན་འཁོར་བཅས་ཀྱི་མགྲིན་པ་ནས། སྲོག་སྔགས་ཀྱི་ཡི་གེ་དམར་པོ་འོད་
ཟེར་འཕྲོ་བ་འབྱུང་སྟེ། སློབ་མའི་སྙིང་གའི་ས་བོག་གྱི་ཉི་གདན་ལ་ཐིམ་པ་མོས་སུ་བཅུག་
ལ༑ གོང་གནོན་གྱི་སྔགས་ཀྱི་མཐར་ཨོཾ་མ་ཧཱ་དེ་ཝཱ་མི་ཉི་རཱ་ཛཱ་སརྦ་སིདྡྷི་ས་མ་ཡ་ཧཱུཾ་ཕཊ།
ཅེས་པའི་རྗེས་བཟློས་ལན་གསུམ་བྱ། སྒྲུབ་ཡིག་ལག་ཏུ་གཏད། ཧོཿ མཐུ་ལྡན་དྲེགས་པའི་རྒྱལ་པོ་ཡི། །
སྲོག་གི་སྙིང་བོ་ཁྱོད་ལ་གཏད། ༡། དྲག་སྔགས་བསྙེན་སྒྲུབ་ལས་སྦྱོར་གྱི། ། འཕྲིན་ལས་རྣམ་
1
351

ནག་པོ་ཆེན་པོ་གུར་གྱི་གསོལ་འདེབས་སོགས་སྣ་ཚོགས་པའི་སྐོར།
བཞི་བསྒྲུབ་པ་དང་། ། གདུག་ཅན་དགྲ་བོ་ཆེམ་ལ་ཕོབ། ༣། རིག་སྔགས་ནུས་པ་མཐར་
ཕྱིན་ཏེ། ། དྲེགས་པ་ལས་ལ་འཁོལ་བར་བྱོས། ༣། ཕྱོགས་ལས་རྣམ་པར་རྒྱལ་བ་ཡི། ། དངོས་
གྲུབ་ཐོགས་མེད་བསྒྲུབ་པར་གྱིས། ། མ་ཧཱ་དེ་ཝཱ་མི་ཉི་རཱ་ཛཱ་ཝཱ་ཀ་ཨབྷི་ཥིཉྩ་ཨཱཿ ཞེས་གདམས་
གསུང་གི་རྗེས་གནང་ངོ་། ། ཡང་བླ་མའི་ཐུགས་ཀའི་འོད་ཟེར་གྱིས་བསྐུལ་བས། གཉན་རྒོད་
ཡབ་ཡུམ་སྲས་དང་ཕོ་ཉར་བཅས་པ་རྣམས་ཀྱི་ཐུགས་ཀའི་ཏྲི་ཡིག་ལ་སོགས་པའི་ས་བོན་
རྣམས་རྡོ་ཁབ་ལེན་གྱིས་ལྕགས་བླང་བ་ལྟར་རང་དབང་མེད་པར་དྲངས་ཏེ།
སློབ་མའི་སྙིང་
གའི་ཧཱུཾ་གི་ཞབས་ཀྱུ་ལ་ཐིམ་པར་མོས་སུ་བཅུག་ལ། བླ་རྡོ་དང་སྲོག་འཁོར་ལག་ཏུ་གཏད། ཧཱུཾ་
དྲེགས་པའི་དབང་ཕྱུག་གཉན་རྒོད་ཆེའི། ། ཐུགས་སྲོག་སྙིང་བོ་ཁྱོད་ལ་གཏད། ། རྒྱུད་གསུམ་
དྲེགས་པ་སེམས་ཀྱི་རྩལ། ། དོན་དམ་གནས་ལུགས་ངང་ཉིད་དུ། ། དབྱེར་མེད་མཁའ་དང་
འཇའ་ཚོན་བཞིན། ། དག་དང་མ་དག་སྣང་བའི་འཕྲུལ། ། ཅིར་ཡང་འཆར་བར་ངེས་རྙེད་
པའི། ། སྤྲོས་བྲལ་དོན་གྱི་དབང་བསྐུར་རོ། ། ནམ་ཡང་འདུ་འབྲལ་མེད་པ་ཡི། ། དྲེགས་པ་
སྲོག་གི་དབང་ཐོབ་ཤོག ། མ་ཧཱ་དེ་ཝཱ་མི་ཉི་རཱ་ཛཱ་ཙིཏྟ་ཨ་བྷི་ཥིཉྩ་ཧོཿ ཐུགས་ཀྱི་རྗེས་གནང་ངོ་། །
མཐར་རྟེན་གྱི་ཚུལ་དུ་འཕྲིན་ལས་ཀྱི་དབང་ལ། ཕྱག་མཚན་གྲི་མདུང་བུམ་པ་ནོར་གཞོང་
མདའ་གཞུ་རྣམས་གཏད་ལ། དཔལ་ལྡན་གཉན་གྱི་རྒྱལ་པོ་ཆེའི། ། འཕྲིན་ལས་དབང་
བསྐུར་ཁྱོད་ལ་སྦྱིན། ། མི་མཐུན་ཕྱོགས་ཀུན་ཞི་བ་དང་། ། སྡེ་བཞིའི་དཔལ་འབྱོར་རྒྱས་པ་
དང་། ། ཁམས་གསུམ་དབང་དུ་སྡུད་པ་དང་། ། དམ་ཉམས་ཞིང་བཅུ་ཚར་གཅོད་པའི། །
འཕྲིན་ལས་ཐོགས་མེད་མཐུ་ཐོབ་ཤོག ། མ་ཧཱ་དེ་ཝཱ་མི་ཉི་རཱ་ཛཱ་སརྦ་ཀརྨ་ཨ་བྷི་ཥིཉྩ་ཧཱོསླར་
ཡང་རྟེན་གཏོར་ལག་ཏུ་གཏད་ལ། གོང་གནོན་གྱི་སྔགས་ཀྱི་མཐར། མ་ཧཱ་དེ་བཱ་མི་ཉི་རཱ་ཛཱ་ས་བ་རི་ཝཱ་
ར་ས་མ་ཡ་སྟཱཾ། སྣང་སྲིད་དྲེགས་པའི་སྡེ་དཔོན། པདྨ་དབང་གི་ཐུགས་སྤྲུལ། རྡོ་རྗེ་འཛིན་
པའི་བཀའ་ཉན། གསང་སྔགས་བསྟན་པའི་སྲུང་མ། མཐུ་སྟོབས་རྩལ་གྱི་བདག་པོ། མྱུར་
མགྱོགས་བཀའ་ཡི་ཕོ་ཉ། གཉན་རྒོད་རྡོ་རྗེ་བདུད་འཇོམས། གསང་མཚན་ཕོ་བ་རོག་པོ།
ཡུམ་ཆེན་ཨ་ཕྱི་སྨན་རྒྱལ་དབང་མོ། གཉན་སྲས་དོན་ཡོད་རྡོ་རྗེ་ཐོ་རེ་རྒྱལ་བ། ཕོ་ཉ་གཟའ་
352

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼སྤྲེ༽
བདུད་ཆེན་པོ། ཕྱི་ནང་གི་བཀའ་བློན་ཕྱག་བརྙན་རུ་འདྲེན་སྣང་སྲིད་དྲེགས་པའི་དམག་
ཚོགས་གནམ་ས་བར་སྣང་གི་ཁྱོན་ཐམས་ཅད་གང་བ་ཁྱེད་རྣམས་ཀྱིས། གསང་བདག་རྡོ་
རྗེ་འཛིན་པ། རིག་འཛིན་གྲུབ་པའི་དབང་བོ་པདྨ་ཐོད་ཕྲེང་རྩལ། དྲང་སྲོང་རིག་འཛིན་
ཙ་ནེ་དབུ་དཀར། རྣལ་འབྱོར་གྱི་དབང་ཕྱུག་མི་བསྐྱོད་རྡོ་རྗེ་སོགས་རྩ་བརྒྱུད་ཀྱི་དཔལ་
ལྡན་བླ་མ་དམ་པ་རྣམས་ཀྱི་བཀའ་དང་དམ་ལས་མ་འདའ་བར། རྡོ་རྗེ་སློབ་མ་འདི་རྣམས་
ལ་ལུས་དང་གྲིབ་མ་བཞིན་ཕྱི་བཞིན་དུ་རྗེས་སུ་འབྲོངས་ལ། སྡང་བའི་དགྲ་ཐུལ། གནོད་
པའི་བགེགས་ཆོམས། བར་ཆད་ཀྱི་རྐྱེན་ཟློག ཚེ་དང་དཔལ་འབྱོར། དབང་ཐང་རླུང་རྟ།
ཆོས་སྲིད་ཀྱི་ཕུན་ཚོགས་མཐའ་དག་རྒྱས་པ་དང་། ཁམས་གསུམ་གྱི་མི་ནོར་ཟས་གསུམ་
དབང་དུ་སྡུད་པ་སོགས་ཇི་ལྟར་བཅོལ་བའི་ལས་ཐམས་ཅད་ཐོགས་པ་མེད་པར་བསྒྲུབ་
པར་མཛོད་ཅིག ཅེས་བཀའ་བསྒོས་པས། འཁོར་བཅས་དགྱེས་ཤིང་གུས་པ་ཆེན་པོས་དེ་བཞིན་
དུ་བགྱིའོ། ། ཞེས་ཞལ་གྱིས་བཞེས་པར་མོས་སུ་བཅུག གཏོར་མ་ནས་དངོས་གྲུབ་ཀྱི་ཚུལ་
དུ་བྱིན་ཏེ།
སླར་ཡང་བདུད་རྩི་གཏོར་ཏེ་གཏོར་མ་ལ་བྲན་ཞིང་དམ་བསྲེ། ཁྱེད་རྣམས་ཀྱང་
དམ་ཚིག་ལ་གནས་ཤིང་དུས་དུས་སུ་མཆོད་གཏོར་ལ་བརྩོན་པ་དང་། དགོས་པ་ཆེན་པོ་
མེད་པར་དྲག་བསྐུལ་མི་བྱ་ཞིང་། ལས་གྲུབ་ནས་གཏང་རག་གཟབ་པ་སོགས་བསྟེན་ཚུལ་
ལ་མཁས་པར་མཛད་ན་བྲན་དང་འབངས་བཞིན་འདོད་པའི་འཕྲིན་ལས་ཐམས་ཅད་
ཐོགས་པ་མེད་པར་འགྲུབ་པར་འགྱུར་རོ། ། དམ་ཚིག་བསྡུས་ཏེ་ཁས་བླངས། གཏང་རག་གི་མཎྜལ་
ཕུལ། རྗེས་ཀྱི་བྱ་བ་རྣམས་སྤྱི་ལྟར་བྱ། ཞེས་པ་འདི་ནི་གྲུབ་དབང་ཁྲི་ཆེན་མཆོག་སྤྲུལ་རིན་པོ་ཆེའི་གསུང་གིས་
ནན་ཆེར་བསྐུལ་ཞིང་། ཧོར་ཚང་ནས་སྔགས་འཆང་འཇམ་དབྱངས་དར་རྒྱས་ནས་ཀྱང་བསྐུལ་བའི་འདོད་མོས་
བཞིན། ༧རོང་ཆེན་སྤྲུལ་མིང་བས་གཡར་ཁྲལ་ཙམ་དུ་བྲིས་པ་ཛ་ཡནྟུ།
353

ནག་པོ་ཆེན་པོ་གུར་གྱི་གསོལ་འདེབས་སོགས་སྣ་ཚོགས་པའི་སྐོར།